Sally Oldfield

Sally Patricia Oldfield (født 3. august 1947) er en britisk vokalist og låtskriver. Hun er søsteren til komponistene og musikerne Mike og Terry Oldfield. Hun har også spilt inn musikk under navnene Sally Natasha Oldfield og Natasha Oldfield.

Tidlig liv 
Hun ble født i Dublin i Irland og vokste opp i den romersk-katolske troen til sin mor Maureen. Oldfield tilbrakte barndommen i Reading i Berkshire, og danset fra hun var fire år og vant mange konkurranser i alle dansestiler, inkludert ballett, tap og moderne dans. I en alder av elleve vant hun et stipend til Royal Academy of Dancing, som da lå i Holland Park i London, og to år senere fortsatte hun videre til Royal Ballet School på White Lodge. Hun ga imidlertid opp balletten to år senere, hun hadde oppnådde tre A-nivåer i klasse A. Hun studerte klassisk piano til 7. klasse. Alle skoleårene ble brukt på St Joseph's Convent School i Reading, hvor hun ble venn med Marianne Faithfull. Oldfield leste engelsk litteratur og filosofi ved Bristol University.

Musikk-karriere 
Sally Oldfields musikalske karriere startet tidlig i 1968, da hun gjorde noen demo-opptak sammen med sin yngre bror Mike Oldfield. Disse øktene ble foreslått og overvåket av Mick Jagger. Det er ikke kjent hva det ble av disse innspillingene.

Rett etter dette grunnla hun folkemusikkduoen The Sallyangie sammen med broren Mike. Duoen ble signert hos Transatlantic Records og de spilte inn deres eneste album Children of the Sun etter en anbefaling fra Pentangles gitarist, John Renbourn, som Oldfield møtte på Troubadour Folk Club i Bristol. Albumet Children of the Sun ble spilt inn i august 1968. Sangene på albumet er hovedsakelig skrevet av Sally og Mike Oldfield, og inneholder noen av brorens tidlige gitarstykker. Gjestene var Terry Cox på trommer og Ray Warleigh på fløyte.

Sally Oldfields neste innspiling var med den finske bassisten Pekka Pohjola. Dette albumet ble hovedsakelig spilt inn i brorens studio Througham Slad i Gloucestershire, mellom 22. november og 5. desember 1976. Albumet ble opprinnelig gitt ut i 1977 som Keesojen Lehto av Pekka Pohjola. Senere ble låttitlene oversatt og artistnavnet ble også endret på grunn av at Mike og Sally Oldfield var blitt kjente navn.

Solokarriere 
Sally Oldfields debutalbum, Water Bearer, ble utgitt i 1978. Hennes sang «Mirrors» var singel fra albumet og gikk til 12.-plass på UK Singles Chart i 1978 og 1979, og forble på listen i tretten uker. Sangen nådde også 88.-plass i Australia. Siden den gang har hun gitt ut ytterligere femten soloalbum.

Ved opphøret av plateselskapet Bronze Records i 1984 flyttet Oldfield til Tyskland og fortsatte sin musikalske karriere med base der. De fleste av albumene hennes fra og med 1983 ble ikke gitt ut i Storbritannia. Hun jobbet med mange tyske plateprodusenter og musikere, inkludert Gunther Mende og Candy DeRouge. Oldfield dukket regelmessig opp på nasjonal TV og radio og gjennomførte flere europeiske konsertturnéer, den siste var i Tyskland i 2003.

Gjesteopptredener 
Oldfield sørget for bakgrunnsvokal på deler av broren Mikes album Tubular Bells, Ommadawn og Incantations tidlig på 1970-tallet. Hun var også med på hans album Tr3s Lunas i 2002 og på Tubular Bells 2003 fra 2003. I tillegg medvirket hun på sin andre bror Terrys innspillinger. Hun sang «Shadow of the Hierophant» på Steve Hacketts album Voyage of the Acolyte i 1975.

På CD-albumet Instincts fra 1988, utgitt av CBS Records UK, gjorde hun en vokalduett med Justin Hayward fra The Moody Blues, med tittelen «Let It Begin», som var en hit i Storbritannia og Europa og var en populær musikkvideo.

Diskografi

Soloalbum 
 1978 – Water Bearer
 1979 – Easy
 1980 – Celebration
 1981 – Playing in the Flame
 1983 – Strange Day in Berlin
 1987 – Femme
 1988 – Instincts
 1990 – Natasha (som Sally Natasha Oldfield)
 1992 – The Flame (som Natasha Oldfield)
 1994 – Three Rings
 1996 – Secret Songs
 2001 – Flaming Star
 2009 – Cantadora
 2012 – Arrows of Desire
 2018 – The Enchanted Way
 2019 – Mystique

Konsertalbum 
 1982 – In Concert

Samlealbum og nyutgivelser 
 2003 – Absolutely Chilled
 2007 – Mirrors: The Bronze Anthology
 2018 – The Enchanted Way  (omarbeidet og remasteret)
 2019 – Mystique (omarbeidet og remasteret)

med The Sallyangie 
 1968 – Children of the Sun

med Mike Oldfield 
 1973 – Tubular Bells
 1974 – Hergest Ridge
 1975 – Ommadawn
 1978 – Incantations
 2002 – Tr3s Lunas
 2003 – Tubular Bells 2003

med Steve Hackett 
 1975 – Voyage of the Acolyte

Referanser

Eksterne lenker 
 
 
 
 

Engelske sangere
Engelske låtskrivere
Personer fra Dublin